OzLabs/hebrew-wiki-articles huggingface dataset:
הפיגוע באנסבך

הפיגוע באנסבך היה פיגוע התאבדות ב-24 ביולי 2016 מחוץ לבר משקאות באנסבך שבגרמניה. 15 בני אדם נפצעו, מתוכם שלושה קשה. ארגון המדינה האסלאמית קיבל אחריות לפיגוע.

==רקע==
בשבוע שלפני הפיגוע היו מספר אירועים אלימים: יום לפני כן דקר פליט סורי אישה, שמתה מפצעיה, ושניים נוספים שנפצעו באורח קשה ברויטלינגן. מספר ימים לפני כן ביצע נער פיגוע ירי במינכן ורצח תשעה. בשני המקרים האלו הודיעו הרשויות כי לא מדובר במעשי טרור. מספר ימים לפני כן ביצע מחבל פיגוע דקירה ברכבת במדינה ופצע חמישה, בהם שניים במצב קשה. אז הודיעו הרשויות כי מדובר בפיגוע בעל אופי אסלאמיסטי, וארגון המדינה האסלאמית נטל אחריות לפיגוע.

==הפיגוע==
ב-24 ביולי 2016, בשעה 22:12, פוצץ מחבל מתאבד מטען חבלה שהוחבא בתוך תיק גב, בסמוך ל"בר היין של אויגן" (בגרמנית: Eugens Weinstube), בר-יין בעיר אנסבך שבגרמניה. המחבל פוצץ את עצמו שם לאחר שלא הצליח להיכנס לפסטיבל מוזיקה שהתקיים במקום. במקום הפסטיבל שהו כ-2,500 איש שכנראה היו מטרתו המקורית של המחבל.

כתוצאה מעוצמת פיצוץ המטען, שהכיל רסס רב של כדוריות ברזל ומסמרים, נפצעו 15 בני אדם, מתוכם שלושה במצב קשה. המחבל המתאבד היה האדם היחיד שמת בפיגוע.

פיגוע זה היה פיגוע ההתאבדות האסלאמי הראשון על אדמת גרמניה.

==המחבל==
מוחמד דליל היה פליט סורי בן 27 שהגיע מחלב לגרמניה שנתיים לפני כן כמבקש מקלט. לפי הרשויות בגרמניה, הוא הגיש בקשה למקלט לפני שנה, ונדחה. הוא היה אמור להישלח לבולגריה בקרוב, והתגורר באנסבך מאז יולי 2015. בטלפון הסלולרי שלו נמצא סרטון ובו חומרים הקושרים אותו לארגון המדינה האסלאמית. בעבר קיבל טיפולים פסיכיאטריים כשניסה להתאבד. ארגון המדינה האסלאמית קיבל אחריות לפיגוע.

== קישורים חיצוניים ==
* 

== הערות שוליים ==

קטגוריה:פעולות טרור ב-2016
קטגוריה:פיגועי התאבדות
קטגוריה:פיגועי טרור בגרמניה
קטגוריה:המדינה האסלאמית: פיגועים באירופה
קטגוריה:2016 בגרמניה
תחרות העל בבילבאו 2016

תחרות העל התשיעית בסדרת ה"גרנד-סלאם מאסטרס" בשחמט התקיימה בבילבאו, בין התאריכים 13 ביולי ל-26 ביולי 2016.
 התחרות, בה השתתפו שישה שחמטאים, התנהלה בשיטת ליגה בסיבוב כפול: כל שחמטאי שיחק מול יתר השחקנים פעמיים: פעם אחת בצבע לבן ופעם נוספת בצבע שחור, כך שנערכו עשרה סיבובים. ניצחון נחשב כשלוש נקודות ותיקו כנקודה אחת.

בתחרות ניצח אלוף העולם, מגנוס קרלסן אף על פי שבסיבוב הראשון הפסיד (לראשונה בחייו, לאחר 12 ניצחונות ו-18 תוצאות תיקו) להיקרו נקמורה. קרלסן סיים עם 17 נקודות מ-30 אפשריות לפני נקמורה עם 12, ויי וי בן ה-17 ווסלי סו עם 11 נקודות, סרגיי קריאקין עם 9 נקודות ואניש גירי עם שבע נקודות.

==הדירוג הראשוני של משתתפי התחרות (נכון ליולי 2016)==
{| class="wikitable"
|-
! שם !! מדינה !! מד כושר !! דירוג עולמי
|-
| מגנוס קרלסן || || 2855 || 1
|-
| היקארו נקמורה || || 2787 || 6
|-
| אניש גירי || || 2785 || 7
|-
| סרגיי קריאקין || רוסיה || 2773 || 9
|-
| וסלי סו || || 2770 || 11
|-
| ויי וי || סין || 2696 || 44
|}

==משחקי התחרות==

== קישורים חיצוניים ==
* 
* [http://theweekinchess.com/chessnews/events/ix-bilbao-masters-final-2016/nakaura-wins-his-first-classical-game-against-carlsen-in-bilbao-round-1 סיקור הסיבוב הראשון], באתר theweekinchess 
* [http://theweekinchess.com/chessnews/events/ix-bilbao-masters-final-2016/carlsen-strikes-back-beating-wei-yi-in-bilbao-round-2 סיקור הסיבוב השני], באתר theweekinchess 
* [http://theweekinchess.com/chessnews/events/ix-bilbao-masters-final-2016/carlsen-defeats-his-world-chess-championship-challenger-karjakin-in-bibao-round-3 סיקור הסיבוב השלישי], באתר theweekinchess 
* [http://theweekinchess.com/chessnews/events/ix-bilbao-masters-final-2016/impressive-carlsen-cruises-to-third-win-in-a-row-in-bilbao סיקור הסיבוב הרביעי], באתר theweekinchess 
* [http://theweekinchess.com/chessnews/events/ix-bilbao-masters-final-2016/carlsen-winning-run-stopped-by-giri-in-bilbao-round-5 סיקור הסיבוב החמישי], באתר theweekinchess 
* [http://theweekinchess.com/chessnews/events/ix-bilbao-masters-final-2016/wei-yi-beats-giri-in-bilbao-round-6 סיקור הסיבוב הששי], באתר theweekinchess 
* [http://theweekinchess.com/chessnews/events/ix-bilbao-masters-final-2016/all-games-drawn-in-bilbao-round-7 סיקור הסיבוב השביעי], באתר theweekinchess 
* [http://theweekinchess.com/chessnews/events/ix-bilbao-masters-final-2016/wesley-so-beats-a-struggling-giri-in-bilbao-round-8 סיקור הסיבוב השמיני], באתר theweekinchess 
* [http://theweekinchess.com/chessnews/events/ix-bilbao-masters-final-2016/carlsen-defeats-giri-to-win-bilbao-masters-with-a-round-to-spare סיקור הסיבוב התשיעי], באתר theweekinchess 
* [http://theweekinchess.com/chessnews/events/ix-bilbao-masters-final-2016 דווח על הסיבוב העשירי], באתר theweekinchess 

קטגוריה:תחרויות שחמט ב-2016
קטגוריה:תחרות העל בבילבאו
זוננאלה

זוננאלה (בגרמנית: Sonnenallee) הוא אחד הרחובות הראשיים של ברלין ורחובו הראשי של רובע נויקלן, שהוא ממוקדי-המהגרים המרכזיים בברלין.
== גאוגרפיה ==
אורך הרחוב הוא 5 ק"מ, מהרמנפלאץ בצפון-מערב, עד לבאומשולנווג (Baumschulenweg), שם הוא משנה את שמו לזיד-אוסט אלה (בגרמנית "Südostallee", "השדרה הדרום-מזרחית"). הוא נסלל ונבנה במקור בשלהי המאה התשע-עשרה, וכיום מרבית תושביו הם מהגרים דוברי ערבית וטורקית. חלקו הצפוני מתאפיין בבנייה עירונית צפופה ובעל שלטים רבים בערבית ובטורקית, ואילו חלקיו הדרומיים יותר נמנים עם האזורים הירוקים ביותר בדרום-מזרח ברלין.

לאורך ההיסטוריה שלו נודע הרחוב בשמות שונים. בתחילה נודע בשם "Straße 84", רחוב 84. בשנת 1893, חמש שנים לאחר מותו של פרידריך השלישי, קיסר גרמניה, נקרא הרחוב על שמו. בשנות ה-20 שונה שמו לשם הנוכחי, שמשמעותו "שדרת השמש".

בשנת 1999 נעשה סרט שנשא את שם הרחוב, Sonnenallee , המתאר באופן קומי את החיים במזרח ברלין בשנות ה-70 המאוחרות.

==קישורים חיצוניים==

קטגוריה:ברלין: רחובות ושדרות
בת שבע שבח

בת שבע שבח (נולדה ב-24 באפריל 1938) היא ציירת, פסלת וצלמת ישראלית.

== ביוגרפיה ==
נולדה בעיר פיוטרקוב טריבונלסקי, פולין, לליאון וברוניה שיטנברג. ניצולת השואה מברגן-בלזן.

ב-1945 עלתה לישראל עם דודתה פרניה מצילתה. התחנכה בפתח תקווה במוסד עלייה של תנועת המזרחי, ובירושלים.

נישאה לאליאב שבח ולהם שלושה ילדים ונכדים. חיה כיום עם חיים מודריק.

בשנות ה-60 למדה בארצות הברית בסמינר למורים "הרצליה".

בשנות ה-70 למדה צילום בסטודיו 18 בתל אביב.

בשנות ה-80 למדה ציור אצל ברוריה הסנר בגבעתיים, במכון אבני ביפו, ומוריו: נפתלי גולומב, והלני שמאי וכן פיסול ואובניים בבית שניידרמן אצל רחל פסח, וגדעון קריא.

לימדה עבודות יד ויצירה בחוגים שונים.

== יצירה ==
שבח מצלמת בעיקר נופי טבע בישראל ובחו"ל ומציירת בסגנון פיגורטיבי נופים אורבניים. מרבית יצירותיה מתאפיינות בתיעוד של מסע אל מציאת סמליו ותמונותיו ושל הטבע הסובב אותה, כשהיא מתעכבת במיוחד על צדדיו היפים של העולם. היא מעמיקה ומחפשת מתווים וקווים אסתטיים, תוחמת צורות וצבעים בוהקים, נוטלת השתקפויות מרהיבות הקיימות במקום, כאלו שלא תמיד אנו נוטים לראותן ולזהותן כפוטנציאל ליצירה אמנותית חדשה. שבח מצטיינת בשימוש בדיאלוג האישי שלה עם הסובב אותה, בכל מקום ובכל שעה של חייה, ועם הפיכת הקיים והנמצא למהות יצירתית ואמנותית חדשה ומוערכת. חברה בארגון הציירים והפסלים - גבעתיים.

== תערוכות יחיד ==
*ציור וצילום – בית ציוני אמריקה, תל אביב, 1988. 
*ציור - בית שרת, גבעתיים, 1989.
*ציור – "החלונות המוזיאליים", תל אביב, 2000.
*"ציורי תל אביב" - מצפה עזריאלי, תל אביב, 2002.
*"שנות ה-2000" – בית העירייה, תל אביב, 2002.
*"סוריקטה וחברים" – ציורי בעלי חיים – מוזיאון האדם וחי – רמת גן, 2004.
*ציור וצילום – תיאטרון יהלום, רמת גן, 2005.
*"בעין המכחול והמצלמה", תיאטרון גבעתיים, 2009.

== תערוכות קבוצתיות ==
*בית שרת, גבעתיים, 1986-1987. 
*"חוצות העיר גבעתיים" – ציורי ספארי, גבעתיים, 1999.
*בית המגדל, תל אביב, 2000.
*"דימויים בעץ" – מוזיאון השפלה, כפר מנחם, 2000
*גלריית תל אביב, תל אביב, 2002. 
*בית המגדל, תל אביב, 2006.
*תיאטרון גבעתיים, 2008- 2006.
*תערוכה נודדת בוונציה, בקלן ובניו יורק, 2007.
*"סובלנות ופיוס 1948-2008", ששים שנה למדינה, ספריית שיקגו, שיקגו, 2008.
*"דמויות", גלריית מירה באואר, ניו יורק, 2008.
*"ניו יורק פיוז'ן", מוזיאון החושך, ניו יורק, 2010.

== קישורים חיצוניים ==

* [http://omanim.org.il/%D7%A9%D7%91%D7%97-%D7%91%D7%AA-%D7%A9%D7%91%D7%A2-shevach-bat-sheva בת שבע שבח באתר אומנים] בארכיון האינטרנט
* [https://web.archive.org/web/20160822055600/http://www.t-g.co.il/main/siteNew/index.php?page=15&stId=2941 דף תיאטרון גבעתיים (מאי 2009)]
* [https://web.archive.org/web/20160821133230/http://www.98tv.co.il/bat_sheva_shevah שבח בדף של ערוץ 98]
* [http://www.imj.org.il/artcenter/newsite/he/?artist=%D7%A9%D7%91%D7%97,%20%D7%91%D7%AA%20%D7%A9%D7%91%D7%A2&list=%D7%A9 שבח במוזיאון ירושלים]

קטגוריה:ישראליות שנולדו ב-1938
קטגוריה:ישראלים שנולדו ב-1938
קטגוריה:ציירות ישראליות
קטגוריה:ציירים ישראלים
קטגוריה:ישראליות ילידות פולין
קטגוריה:ישראלים ילידי פולין
האגם הלבן

האגם הלבן (בגרמנית: Weißer See או Weißensee) הוא אגם בצפון-מזרח ברלין ברובע פנקו שבשכונה הנקראת על שמו וייסנזה ואשר היוותה רובע עצמאי עד לרפורמת השכונות של ברלין ב-2001.

האגם שוכן בלב פארק הקרוי על שמו. באגם הזה נהנים עופות מים כגון: ברבורים, אגמיות, ברווזים, ברווזים סיניים, מתנאי-קינון מוגנים ומלבד זאת הוא משמש גם לבילוי ולנופש.

==קישורים חיצוניים==

*[https://www.mako.co.il/travel-world/Article-6bbdcdaaf953f41006.htm מים צלולים וצל: האגמים הכי שווים של ברלין], לירון מילשטיין, באתר מאקו, 16 באוגוסט 2015

קטגוריה:ברלין: פארקים
לבן
המסגד הגדול סולטאן קאבוס

שמאל
המסגד הגדול סולטאן קאבוס (ערבית: جامع السلطان قابوس الكبير, "ג'אמע אלסלטאן קאבוס אלכביר") הוא המסגד הראשי בעומאן, וממוקם בבירתה, מסקט.
== היסטוריה ==
בשנת 1992 החליט הסולטאן קאבוס להקים במסקט מסגד ראשי. תחרות מתכננים להקמתו התקיימה בשנים 1993-1995 ולאחריה החלה בניית המסגד, אשר הושלם בשנת 2001.

המסגד והגנים סביבו משתרעים יחד על שטח של כ-416 דונם, מתוכם שטח בנוי של כ-40 דונם. בבנייתו נעשה שימוש ב-300 אלף טון של אבן חול מהודו.

במסגד אולם תפילה רבוע בממדים של 74 על 74 מטרים, שמעליו מתנשאת כיפה לגובה של 50 מטרים. קיבולת המסגד היא עד 20 אלף מתפללים, מהם עד 6,500 באולם התפילה הראשי.

במסגד חמישה מינרטים - הגדול שבהם בגובה של 90 מטרים והאחרים, הניצבים בארבע פינות מתחם הבנוי של המסגד, הם בגובה של 45.5 מטרים.

באולם התפילה נמצא שטיח תפילה ענק, השטיח השני בגודלו בעולם (60 על 70 מטרים). ארבע שנים נדרשו להשלמת השטיח, שיוצר באיראן. יש בו 28 גוני צבע, משקלו 21 טון ובו 1.7 מיליארד קשרים.

==קישורים חיצוניים==

* 
* [http://sultanqaboosgrandmosque.com/wp-content/uploads/2013/03/englishfactsheet.pdf עמוד עובדות על המסגד]
* [http://www.ianandwendy.com/oman/Muscat%20Grand%20Mosque/slideshow.htm גלריית תמונות של המסגד]
* [http://sultanqaboosgrandmosque.com/ סיור וירטואלי במסגד]

סולטאן קאבוס
קטגוריה:מסקט: מבנים
החברה המאוחדת לפרסומים והדפסות

החברה המאוחדת לפרסומים והדפסות הייתה חברה בשליטת מפא"י שהוציאה לאור בישראל עיתונים במגוון שפות.
==היסטוריה==
מפא"י הוציאה לאור עיתונים בשפות זרות מראשית ימי המדינה. שבתאי הימלפרב, יזם שהיה מקושר להנהגת מפא"י, ניהל החל משנות החמישים בית-דפוס גדול ברחוב הרכבת 52 בתל אביב, שקיבל את הכינוי "דפוס מפא"י". הוא גם עמד בראש "החברה המאוחדת לפרסומים והדפסות", ויזם רכישה של יומונים, שבועונים ותקופונים בשפות לועזיות. 

בשנת 1967 הוציאה החברה את העיתונים "ויאצה נוסטרה" ברומנית ו-"L'information d'Israel" בצרפתית ואת השבועון "פקלע" ברומנית. כן הייתה החברה שותפה ב-50% בעיתון "לעצטע נייעס" ביידיש וב"נובינה קורייר" בפולנית וב-41% ב"אוי קלט" שיצא בהונגרית. בשנת 1968 הוחל בהוצאת "נאשה סטראנה" ברוסית כשבועון. בבעלות החברה היה גם דפוס מפא"י בו הודפסו העיתון הכלכלי "שער" וביטאון פא"י, "שערים". 

בשנת 1971 נסגר העיתון בצרפתית, בגלל שהיה הפסדי. 

באפריל 1973 רכשה החברה את הדפוס וההוצאה לאור של הוצאת א. לוין אפשטיין. עסקי ההוצאה לאור נמכרו תוך מספר חודשים לעודד מודן והדפוס המשיך להתנהל תחת החברה. 

החל מ-1 בינואר 1974 החברה התחילה להפעיל עיתון בגרמנית בשם ״חדשות ישראל״, לאחר סגירת העיתון היומי ״ידיעות חדשות״ בגרמנית, שפעל בין השנים 1935 ועד 31 בדצמבר 1973. 

כל מניות החברה, למעט מנייה אחת על שם מאיר ארגוב, היו בידי מפא"י. החברה הייתה רווחית.

בשנות ה-70 היה שיתוף פעולה בין החברה לבין לוח מעריב, ומודעות לוח מעריב פורסמו במקביל בעיתוני החברה.

בשנות ה-80 כללה רשת העיתונים של החברה עשרה שבועונים ועיתונים יומיים, בשפות רומנית, רוסית, גרמנית ויידיש. שבתאי הימלפרב שימש בו־זמנית מנכ״ל, יו״ר ההנהלה שלהם ועורכם הראשי. 

בשנת 1994 נמכרו עיתוני החברה לאיש העסקים ג'ורג' אדרי. אחר כך הם נסגרו בהדרגה עקב הפסדים וירידה במספר הקוראים. העיתון האחרון שנסגר היה "אוי קלט" ב-2015. 

בשנת 2006 מכרה מפלגת העבודה את המבנה של "דפוס מפא"י" ברחוב הרכבת 52 בתל אביב, ששימש גם כמטה החברה. לאחר שעמד נטוש במשך מספר שנים. הבניין שהיה צמוד ל"דפוס מפא"י" גם שימש כבית דפוס, בשם "גרפוליט", שהיה שייך למשפחת מוזס בעלי "ידיעות אחרונות". הבניין שימש גם למערכת המגזין "לאשה".

==הערות שוליים==

קטגוריה:ישראל: עיתונים
קטגוריה:עיתונות מפלגתית בישראל
טרנס קינסי

טרנס אנתוני קינסי (באנגלית: Tarence Anthony Kinsey; נולד ב-21 במרץ 1984) הוא כדורסלן אמריקאי המשחק בקבוצת דיז'ון מהליגה הצרפתית ומליגת האלופות של פיבא. קינסי משחק בעמדות הקלע והסמול פורוורד.

== קריירה ==
קינסי החל את הקריירה שלו במכללת דרום קרולינה. ב-2006 קלע לממוצע 15.8 נקודות למשחק וניסה את מזלו בדראפט ה-NBA.
לאחר שלא נבחר בדראפט ב-2006 הצליח קינסי לקבל חוזה ב-NBA וחתם בממפיס גריזליס. ב-48 משחקים בעונה קלע 7.7 נקודות בממוצע. בעונתו השנייה שיחק 11 משחקים עד ששוחרר מהקבוצה.

לאחר מכן ב-2008 חתם בפנרבחצ'ה מליגת העל הטורקית, וסייע לה לזכות באליפות טורקיה ולהעפיל עד לרבע גמר היורוליג.
ב-1 באוגוסט 2008 חזר קינסי ל-NBA והצטרף לקליבלנד קאבלירס לעונה אחת בה מיעט לשחק.

ב-25 באוגוסט 2009 חתם קינסי שוב בפנרבחצ'ה ושיחק במדיה שנתיים, במהלכן קבוצתו זכתה פעמיים באליפות טורקיה תוך כדי שהוא זוכה ב-2010 בתואר ה-MVP של סדרת הגמר בליגה הטורקית.

ביולי 2011 חתם קינסי לעונה אחת באנאדולו אפס. בעונה זו קבוצתו הגיעה עד לגמר הפלייאוף בליגת העל הטורקית שם הפסידו בסדרה 2–4 לבשיקטש.
ב-26 בספטמבר 2012 הצטרף לגולדן סטייט ווריורס מליגת ה-NBA אך נופה מהסגל הסופי.
ב-14 בדצמבר 2012 חתם קינסי בסקאבוליני פזארו מליגת העל האיטלקית איתה קלע 12.4 נקודות בממוצע למשחק. בהמשך אותה עונה עבר לאוניקאחה מלאגה מליגת העל הספרדית עד לסיום העונה.

ב-9 בספטמבר 2013 חתם קינסי לעונה אחת בפרטיזן בלגרד מליגת העל הסרבית.
ב-31 בינואר, במשחק היורוליג של קבוצתו נגד לוקומוטיב קובאן קלע 32 נקודות, לקח 5 ריבאונדים והוסיף 3 חטיפות. באותו עונה קלע 14.8 נקודות ולקח 4.6 ריבאונדים בממוצע למשחק ביורוליג.

ב-4 באוגוסט 2014 חתם קינסי בניז'ני נובגורוד מליגת ה-VTB.

ב-22 ביולי 2015 חתם לעונה אחת בטרבזונספור מליגת העל הטורקית.

ב-28 בדצמבר 2015 חתם בהכוכב האדום בלגרד וסייע להם לזכות באליפות סרביה, בליגה האדריאטית ולהעפיל לרבע גמר היורוליג. קלע בממוצע 9.6 נקודות למשחק ביורוליג.

ב-2016 חתם קינסי בהפועל ירושלים מליגת העל הישראלית לשנתיים.
ב-15 ביוני 2017 סייע לקבוצתו לזכות באליפות ליגת העל אחרי ניצחון 76–83 על מכבי חיפה במשחק הגמר בו קלע 19 נקודות והוסיף 5 ריבאונדים.

ב-2 בספטמבר 2018 חתם בקבוצת ברוגאן מליגת העל הספרדית בכדורסל.

בתחילת דצמבר עבר לקבוצת דיז'ון מהליגה הצרפתית, המשחקת גם בליגת האלופות של פיבא.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת קרוליינה הדרומית
קטגוריה:שחקני NBA שלא נבחרו בדראפט
קטגוריה:כדורסלני ממפיס גריזליס
קטגוריה:כדורסלני פנרבחצ'ה
קטגוריה:כדורסלני קליבלנד קאבלירס
קטגוריה:כדורסלני אנאדולו אפס
קטגוריה:כדורסלני טרבזונספור
קטגוריה:כדורסלני סקאבוליני פזארו
קטגוריה:כדורסלני אוניקאחה מאלגה
קטגוריה:כדורסלני פרטיזן בלגרד
קטגוריה:כדורסלני ניז'ני נובגורוד
קטגוריה:כדורסלני הכוכב האדום בלגרד
קטגוריה:כדורסלני הפועל ירושלים
קטגוריה:פלורידה: כדורסלנים
קטגוריה:כדורסלני דיז'ון
קטגוריה:אמריקאים שנולדו ב-1984
M96

M96 (נקראת גם NGC 3368) היא גלקסיה ספירלית בקבוצת הכוכבים אריה, הנמצאת במרחק של כ-35 מיליון שנות אור מכדור הארץ. היא מהווה חלק מקבוצת גלקסיות הנקראת על שמה וכוללת גם את M95 ואת M105, כמו גם מספר גלקסיות עמומות יותר.

== היסטוריה ==
M96 התגלתה ב-20 במרץ 1781, יחד עם הגלקסיה הסמוכה M95, על ידי עוזרו של שארל מסיה, האסטרונום הצרפתי פייר מאשן. מאשן דיווח על תגליתו למסיה, שצפה בה ב-24 במרץ וצירף אותה לקטלוג מסיה כשהוא מתאר אותה כ"ערפילית ללא כוכבים" ליד M95, כאשר שתיהן נמצאות באותה נטייה כמו של רגולוס, ומזכירות את הזוג M84 ו-M86, אותן גילה כשבוע קודם. ויליאם הרשל צפה ב-M96 ב-11 במרץ 1784 וציין שהיא בהירה ודומה ל-M95, אבל המרכז הבהיר שלה פחות מופרד מהערפיליות שמקיפה אותו וקצת גדול יותר והיא עדיין מזכירה שביט, אבל פחות מאשר M95. ג'ון הרשל צפה בה מספר פעמים בין השנים 1826 ו-1831 וציין שהיא בהירה מאוד, גדולה, עגולה ומאורכת ובהירותה גדלה בפתאומיות במרכזה. המבנה הספירלי שלה התגלה כבר ב-1850 על ידי ויליאם פרסונס.

ב-9 במאי 1998 התגלתה ב-M96 הסופרנובה היחידה שנצפתה בה עד היום, סופרנובה 1998bu מסוג Ia, שבשיאה הגיעה לבהירות נראית מדרגה 12. 

טבעת [[מימן (כחול) סביב M105 ו-NGC 3384 (במרכז התמונה) בצילום של טלסקופ החלל גלקס. בתחתית התמונה מימין M96]]

== תצפית ==
M96 נמצאת כ-4.25 מעלות מצפון-מזרח לכוכב ρ (רו) באריה, כ-9.4 מעלות ממזרח לרגולוס וכ-7.6 מעלות ממערב-דרום-מערב לכוכב θ (תטא) באריה. עם בהירות נראית מדרגה 9.25 ניתן לראותה באמצעות משקפת איכותית כאשר תנאי הצפייה טובים. באמצעות טלסקופ חובבים ניתן לראותה בקלות ולהבחין בגרעין הבהיר יותר משאר הגלקסיה ובצורתה האליפטית ובאמצעות טלסקופ בינוני ניתן להבחין גם במבנה הספירלי של זרועותיה. במרחק של כ-40 דקות קשת ממערב-דרום-מערב ל-M96 נמצאת M95 ו-M105 נמצאת כ-50 דקות קשת מצפון-צפון-מזרח לה.

== תכונות ==
M96 היא הבהירה והגדולה מבין מספר גלקסיות השייכות לקבוצת אריה I שנקראת גם קבוצת M96 על שמה. בקבוצה חברות גם M95, M105 ו-NGC 3384 וכן גלקסיות עמומות יותר שקשות לצפייה באמצעות ציוד חובבים. מישור הספירלה של M96 נטוי בזווית של 55 מעלות ביחס לקו הראייה אליה כך שהיא נראית אליפטית ולא עגולה. מסתה של M96 מוערכת בכ- מסות שמש, כשביעית ממסת שביל החלב וגודלה הזוויתי כ-7.6 דקות קשת שקול לקוטר של כ-77,000 שנות אור, כשלושה רבעים מקוטר שביל החלב. ליבת הגלקסיה נראית צהבהבה ומכילה בעיקר כוכבים זקנים, אך מוקפת בטבעת שבה ניתן להבחין בגושים כחלחלים שבהם מתרחשת יצירת כוכבים חדשים. נראה שבמרכזה נמצא חור שחור שמסתו כ- מסות שמש. 

זרועותיה של M96 נראות מעוותות וקרועות, ככל הנראה תוצאה של מפגש עם גלקסיה אחרת מהצביר וזו התוצאה של פעולת כוחות הכבידה עליה. לפי מחקר שנעשה ב-2010, לפני כ-1.2 מיליארד שנים התנגשה M96 בגלקסיה NGC 3384 וכתוצאה מהתנגשות זו נוצרה טבעת ענק של מימן נייטרלי (אזור H I) בקוטר של כ-650,000 שנות אור המקיפה את NGC 3384 ואת M105 הסמוכות וממנה יוצאת שלוחה המגיעה עד ל-M96. הטבעת התגלתה בשנות ה-80 על ידי תצפיות בגלי רדיו, אבל רק תצפיות באור על-סגול גילו את הקשר בינה ובין M96.

M96 (מימין) ו-[[M95 (משמאל) בתמונה של anttler]]

== קישורים חיצוניים ==

* [http://messier.seds.org/m/m096.html M96] באתר SEDS 
* 

==הערות שוליים==

96
קטגוריה:קבוצת הכוכבים אריה
96
קטגוריה:קבוצת אריה I
M95

M95 (נקראת גם NGC 3351) היא גלקסיית מוט ספירלית בקבוצת הכוכבים אריה, הנמצאת במרחק של כ-32.5 מיליון שנות אור מכדור הארץ.

== היסטוריה ==
M95 התגלתה ב-20 במרץ 1781, יחד עם הגלקסיה הסמוכה M96, על ידי עוזרו של שארל מסיה, האסטרונום הצרפתי פייר מאשן. מאשן דיווח על תגליתו למסיה, שצפה בה ב-24 במרץ וצירף אותה לקטלוג מסיה כשהוא מתאר אותה כ"ערפילית ללא כוכבים" ליד הכוכב 53 באריה ושאורה עמום מאוד. ויליאם הרשל צפה ב-M95 ב-11 במרץ 1784 וציין שהיא בהירה, גדולה, עם גרעין בהיר יותר מהשוליים שנראה כמו כמה כוכבים, ומוקף בערפיליות בצורה שמזכירה שביט. ג'ון הרשל צפה בה מספר פעמים בין השנים 1825 ו-1831 וציין שהיא בהירה ועגולה ובהירותה גדלה בהדרגה לכיוון המרכז. רק ב-1918 אחרי שצולמה בחשיפה ארוכה במצפה הכוכבים ליק, התגלה המבנה הספירלי שלה על ידי הוברט קרטיס.

ב-16 במרץ 2012 התגלתה ב-M95 הסופרנובה היחידה שנצפתה בה עד היום, סופרנובה 2012aw מסוג II, שבשיאה הגיעה לבהירות נראית מדרגה 13.

== תצפית ==
M95 (משמאל) ו-[[M96 (מימין) בתמונה של anttler]]
M95 נמצאת כ-3.7 מעלות מצפון-מזרח לכוכב ρ (רו) באריה, כ-8.75 מעלות ממזרח לרגולוס וכ-8.25 מעלות ממערב-דרום-מערב לכוכב θ (תטא) באריה. עם בהירות נראית מדרגה 9.7 קשה לראותה באמצעות משקפת ונדרשים לשם כך משקפת איכותית ותנאי צפייה מיטביים. באמצעות טלסקופ חובבים ניתן לראותה בקלות ולהבחין בגרעין הבהיר יותר משאר הגלקסיה, אך במבנה הספירלי שלה ניתן להבחין רק באמצעות טלסקופ מקצועי. במרחק של כ-40 דקות קשת ממזרח-צפון-מזרח ל-M95 נמצאת M96 ו-M105 נמצאת כ-1.3 מעלות מצפון-מזרח לה.

== תכונות ==
מישור הספירלה של M95 כמעט ניצב לקו הראייה אליה כך שניתן להבחין במבנה המלא שלה. אורך המוט המרכזי שלה כ-1.5 דקות קשת השקולות לאורך של כ-14,000 שנות אור. סביב המוט הזרועות הספירליות הדוקות וכמעט נסגרות לצורת טבעת. ליבת הגלקסיה מוקפת בטבעת קטנה יותר שקוטרה כ-2,000 שנות אור ובה ניתן להבחין באזורי H II שבהם מתרחשת יצירת כוכבים חדשים. מסתה של M95 מוערכת בכ- מסות שמש, כעשירית ממסת שביל החלב וגודלה הזוויתי כ-7 דקות קשת שקול לקוטר של כ-45,000 שנות אור, כמחצית מקוטר שביל החלב.

M95 שייכת לקבוצת הגלקסיות אריה I שנקראת גם קבוצת M96 על שם הגלקסיה הגדולה והבהירה ביותר בקבוצה. חוץ מ-M95 ו-M96, חברות בקבוצה גם M105 ו-NGC 3384 וכן גלקסיות עמומות יותר שקשות לצפייה באמצעות ציוד חובבים.

== קישורים חיצוניים ==

* [http://messier.seds.org/m/m095.html M95] באתר SEDS 
* 

==הערות שוליים==

95
קטגוריה:קבוצת הכוכבים אריה
95
קטגוריה:קבוצת אריה I
יחסי כווית–קטר

יחסי כווית–קטר הם היחסים הדיפלומטיים, הרשמיים והמלאים שבין מדינת קטר למדינת כווית. שתי המדינות הן מדינות ערביות, דוברות ערבית וחברות מועצת שיתוף הפעולה של מדינות המפרץ הפרסי.

כווית וקטר נחשבות לידידות הטובות ביותר בעולם הערבי והיחסים בין שתי המדינות טעונים. עקב ההיסטוריה הדומה מאוד של שתי המדינות: שלטון של מדינה אחרת, מלחמה וכיבוש של הבית הנוכחי והפיכה למדינת חסות, שחרור המדינה מידי האליטה או האימפריה השליטים. דוגמה למחווה בין שתי המדינות, היא נוכחותו של אמיר קטר תמים בן חמד אאל ת'אני, בטקס לכבוד יום העצמאות של כווית בשגרירות בקטר, וכאשר הייתה הנסיגה של מדינות המפרץ הפרסי מנציגויות בקטר, הרי שהיחסים בין השתיים היו יחסים שקטים וחמים.

ביוני 2017 הודיעה כווית על ניתוק היחסים עם קטר.

== הערות שוליים ==
ג'בל א-נור

ג'בל א-נור (בערבית: جبل النور, תעתיק מדויק: ג'בל אלנור, בתרגום לעברית: הר האור) הוא הר הנמצא סמוך לעיר מכה, באזור חג'אז שבערב הסעודית. ג'בל א-נור, שגובהו 640 מטרים בלבד, הוא אחד מהאתרים התיירותיים ביותר במכה ובעל משמעות דתית רבה באסלאם.

==באסלאם==
המסורת המוסלמית מספרת, כי כאשר מוחמד היה בן 40 (שנת 610 לספירה על-פי המשוער), הלך להתבודד במערת חראא (غَار حِرَاء) הממוקמת בג'בל א-נור במסגרת מנהג התחנות' (מנהג בו תושבי ערב הקדומה היו מתבודדים הרחק ממקום מגוריהם, בעיקר בסביבה הררית במטרה לערוך חשבון נפש, וגם לתת צדקה לעניים). באחד מימי התחנות' בעודו מתבודד במערה בהר, ועל פי הסיפור המופיע בקוראן, נגלה אל מוחמד בלילה (לילה המכונה "ליל הגורל" - "לילת אל-קדר") המלאך ג'יבריל (המזוהה עם המלאך גבריאל מהמסורות היהודית והנוצרית). קובץ החדית' הידוע "צחיח אל-בוח'ארי" (صحيح البخاري) מספר כך: "... אז בא אליו המלאך גבריאל ואמר: קרא! קרא בשם ריבונך אשר ברא, ברא את האדם מטיפת דם קרוש, קרא, הן ריבונך הוא רב חסד, אשר לימד בקולמוס, לימד את האדם את אשר לא ידע". הפסוקים האחרונים (מהמילים: "קרא בשם ריבונך" ואילך) מופיעים בקוראן כ"סורת אל-עַלַק" (סורת טיפת הדם או הדם המעובה (או 'סורת הדם הקפוא') מס' 96; תרגומו של אורי רובין). 
==קישורים חיצוניים==

<gallery mode="packed">
קובץ:Gable Noor.JPG
קובץ:Cave Hira.jpg|הכניסה למערת חראא
קובץ:Hira mağarası.jpg|אנשים נכנסים למערה
קובץ:جبل النور مكة.jpg
</gallery>

==הערות שוליים==

קטגוריה:ערב הסעודית: גאוגרפיה
קטגוריה:מקומות קדושים למוסלמים
קטגוריה:היסטוריה אסלאמית
קטגוריה:מוחמד
קטגוריה:הרים מקודשים
קטגוריה:המזרח התיכון: הרים
מארק ליב

מארק ליב (בגרמנית: Marc Lieb; נולד ב-4 ביולי 1980) הוא נהג מרוצים גרמני המתחרה עבור קבוצת פורשה באליפות העולם במרוצי סיבולת.

במהלך הקריירה זכה 4 פעמים באליפות סדרת הלה מאן האירופית ו-4 פעמים במרוץ 24 השעות של נורבורגרינג, ובשנת 2016 זכה במרוץ 24 השעות של לה מאן.

==קריירה מוקדמת==
ליב נולד ב-4 ביולי 1980 ובגיל 12 החל להשתתף במרוצי הקארטינג. בשנת 1995 עבר להתמודד בקטגוריית המכוניות החד מושביות כאשר השתתף באליפות פורמולה רנו 1800 הגרמנית, ובשנה שלאחר מכן סיים את האליפות במקום השני בטבלה. בשנת 1998 עבר להתמודד באליפות פורמולה רנו 2000 הגרמנית, ובשנת 1999 השתתף בפורמולה רנו יורוקאפ וסיים במקום השלישי. בשנת 2000 הצטרף לנבחרת הנערים של פורשה בתחרות הקאררה קאפ ובסוף העונה סיים במקום החמישי. בעונת 2001 סיים במקום השביעי בקאררה קאפ ובנוסף בשנה זו השיג פודיום בסבב המרוצים הבינלאומי פורשה סופרקאפ. בשנת 2002 זכה מארק ליב באליפות הקאררה קאפ לאחר שניצח 4 מרוצים במהלך העונה.

==קריירה מקצוענית==
בשנת 2002 החל לשמש ליב נהג קבוצת אלכס ג'וב רייסינג והתמודד עבורה במרוץ 12 השעות של סברינג ובמרוץ פטי לה מאן שנערך באטלנטה לצד הנהגים השותפים טימו ברנהרד ויורג ברגמייסטר. ליב וצוותו נחלו אכזבה בסופו של דבר לאחר שנאלצו לפרוש בשני המרוצים.

בשנת 2003 חתם ליב על חוזה לנהיגה עבור קבוצת המרוצים של פורשה וזכה עימה באליפות העולם למכוניות GT של ה-FIA לצד הנהג השותף סטפן אורטלי במכונית הפורשה 911. בשנה זו השתתף לראשונה במרוץ 24 השעות של לה מאן וסיים שני בקטגוריית ה-GT.

בעונת 2004 החל להתמודד באליפות סדרת הלה מאן האמריקנית עבור קבוצת אלכס ג'וב רייסינג לצד הנהג השותף רומן דיומא. ליב ודיומא סיימו את העונה במקום הרביעי לאחר שהשיגו את המקום השני בקטגוריית ה-GT במרוץ סברינג וניצחו את המרוצים שנערכו בפורטלנד ובמונטריי.

==הקפת שיא בנורבורגרינג==
בספטמבר 2013 רשם מארק ליב את שיא ההקפה המהירה ביותר של מקטע הנורדשלייפה בנורבורגרינג על ידי מכונית חוקית לנהיגה בכבישים ציבוריים לאחר שהקיף את המסלול בזמן של 6:57:00 דקות ובמהירות ממוצעת של כ-180 קמ"ש במכונית הפורשה 918. נכון לשנת 2016 שיא זה עדיין לא נשבר.

==השכלה גבוהה==
במקביל לקריירת המרוצים שלו החל ליב בשנת 2004 ללמוד הנדסה באוניברסיטה למדעים באסלינגן. נוסף על כך בעברו של ליב לימודי הנדסה במשך שני סמסטרים באוניברסיטת שטוטגרט עוד בטרם הפך לנהג מרוצים מקצועני. לאחר שהשלים את לימודי תואר ההנדסה החל לשלב את קריירת נהיגת המרוצים יחד עם עבודה כמהנדס במרכז המחקר והפיתוח של פורשה בעיר וייזאך.

==קישורים חיצוניים==

* 

==הערות שוליים==

קטגוריה:נהגי מכוניות מרוץ גרמנים
קטגוריה:מתחרים במרוץ 24 השעות של לה מאן
קטגוריה:אלופי עולם במרוצי סיבולת
קטגוריה:גרמנים שנולדו ב-1980
היינץ דרוסל

היינץ דרוסל (בגרמנית: Heinz Droßel; 1916, ברלין – 2008, ואלדקירך ), היה קצין בוורמאכט, מתנגד המשטר הנאצי וחסיד אומות העולם מגרמניה.

==קורות חיים==
===בתקופת מלחמת העולם השנייה===
בנובמבר 1939 גויס דרוסל לוורמכט. בתקופת מלחמת העולם השנייה הגיע דרוסל לדרגת סגן. הוא שירת בחזית צרפת ולאחר מכן בחזית המזרחית. הוריו, פאול ואלפרידה, היו אנטי נאציים וסירבו להצטרף למפלגה הנאצית. דרוסל היה שותף להשקפתם האידאולוגית.

בשנת 1941 שחרר דרוסל קצין סובייטי שהיה שבוי מלחמה ואפשר לו לשוב לקווי הצבא האדום. בכך הצילו ממוות שכן על פי פקודת הקומיסר היה צפוי קצין זה למוות. בהיותו בחופשה בברלין בשנת 1942 הבחין דרוסל בצעירה יהודייה בשם מריאן הירשפלד שביקשה להתאבד בקפיצה מגשר, והציל אותה. הוא נתן לה כסף, הסתיר אותה בדירתו ולאחר מכן העביר אותה למקום מסתור אחר.

לאחר שנפצע דרוסל בחזית, התאפשר לו לשוב לביתו בכפר סנציג (Senzig), כ-40 ק"מ מדרום לברלין, שם גר עם הוריו. שכנו של דרוסל, ארנסט פונטהיים, גר בביתה של פרידה קונצה (Kunze), שלימים הוכרה גם היא בתור חסידת אומות העולם. ב-26 במרץ 1945 התוודה פונטהיים בפני דרוסל שהוא ועוד שלושה דיירים בבית זה הם יהודים במסתור. פונטהיים אמר לדרוסל שהוא קיבל מידע לפיו בגדו במסתתרים והם עומדים להיות מוסגרים לידי הגסטפו. אמו של דרוסל, אלפרידה, הביאה למסתתרים מזון ואז לקחה את חפציהם כדי להסתירם. המסתתרים עזבו את המסתור ודרוסל עצמו העביר בחשאי שניים מהמסתתרים לביתו בשכונת טמפלהוף בברלין. הוא הציג אותם בפני דיירי הבניין בטמפלהוף בתור ידידיו, גרמנים שדירתם נהרסה בהפצצות בעלות הברית ושאיבדו את כל רכושם. לאחר זמן מה למדו פונטהיים והוריו שהגסטפו הגיע לדירתם של המסתתרים, בשכנות לדירתם-שלהם, יום לאחר שהמסתתרים הועברו לדירות מסתור אחרות.

בתחילת מאי 1945, ערב תום המלחמה, הצטווה דרוסל להתקיף עמדה של הצבא האדום וסרב פקודה. מפקדיו איימו עליו בהוצאה להורג והוא נכלא, אך ניצל עם כניעת הוורמכט, ימים מעטים לאחר מכן.

===לאחר המלחמה===
לאחר המלחמה ישב דרוסל בשבי הצבא האדום תקופה קצרה ושוחרר. הוא התחתן עם היהודיה שהציל, מריאן הירשפלד.

==הכרה והנצחה==
בשנת 1999 הכיר יד ושם בהיינץ דרוסל בתור חסיד אומות העולם.

== ראו גם ==
* משפחת דרוסל

==קישורים חיצוניים==

* [https://righteous.yadvashem.org/?search=Heinz%20Dro%C3%9Fel&searchType=righteous_only&language=en&itemId=4038861&ind=0 פעילותו של היינץ דרוסל] להצלת יהודים, באתר יד ושם 

==הערות שוליים==

קטגוריה:גרמנים חסידי אומות העולם
קטגוריה:מצילים בשואה: גרמניה
קטגוריה:מתנגדים גרמנים למשטר הנאצי
קטגוריה:גרמנים שנולדו ב-1916
קטגוריה:גרמנים שנפטרו ב-2008
ארנה (מערכת הגנה אקטיבית)

תמונה הממחישה את חלקי המערכת ואת פעולתה

ארנה (ברוסית: Арена) היא מערכת הגנה אקטיבית לטנקים. המערכת פותחה החל משנת 1993 על ידי רוסיה במטרה ליצור שכבת הגנה נוספת לטנק, בדגש על הגנה מפני טילי נ"ט מתקדמים. לטענת החברה המייצרת, הארנה מסוגלת לפעול בכל מזג אוויר ובכל שעות היממה. היא שוקלת כ-1,100 ק"ג ועלותה עומדת על כ-300,000 דולר. הרוסים טוענים כי המערכת הייתה מבצעית במלחמת צ'צ'ניה השנייה.

== רקע ==

[[RPG-7]]
במהלך מלחמת אפגניסטן ומלחמת צ'צ'ניה הראשונה מספר רב של כלי רק"ם רוסים, ובעיקר טנקים, נפגעו כתוצאה מאמצעי לחימה נגד טנקים. הרוסים הבינו כי כלי הנשק מתוצרת רוסית שהופעלו, היו הפשוטים והזולים בארסנל. מספר רב של רקטות RPG-7 פשוטות הופעלו כנגד כלים משוריינים של הרוסים וגרמו לנזק משמעותי. בנוסף, גם טילים מונחים מתקדמים מתוצרת ארצות הברית שהופעלו, גרמו לאבדות קשות. 

כתוצאה מכך, הרוסים, שהחזיקו בארסנל שלהם כלי נשק נגד טנקים, מתקדמים ומשוכללים לאין שיעור מהרקטות ה-RPG-7 שהופעלו נגדם, ידעו כי גם פיתוח וייצור דור חדש של טנקים, עם שריון מתקדם יותר שבנוי מחומרים מרוכבים לא ישים קץ לאיום הממשי ששורר גם על המתקדמים שבטנקים הרוסים. לכן הוחלט ברוסיה, החל משנת 1993, לפתח וליצור מערכת הגנה אקטיבית עבור טנקים במטרה לספק להם שכבת הגנה נוספת.

== עקרון פעולה ==
המערכת פועלת לזהות ולהשמיד מטרות עוינות כ-300 מעלות מסביב לטנק. חלקו האחורי של הטנק אינו מוגן. המערכת פועלת גם כאשר הצריח והטנק בתנועה, והיא יכולה לנטרל מספר איומים בזמן קצר. המערכת אוטומטית לחלוטין ומספקת הגנה גם במזג אוויר קיצוני ובתנאי ראות קשים.

עקרון הפעולה של המערכת פשוט. מכ"ם המערכת, שמותקן על גג הצריח, מחפש מטרות באופן תמידי. כאשר המכ"ם מזהה מטרה עוינת הוא עובר למצב של "עקיבה" ונועל על המטרה. תוך כדי הנעילה, הוא מעביר את הנתונים למחשב המערכת, הבוחר את זמן השיגור המתאים ואת תא החימוש שישגר את חימוש הרסיסים נגד המטרה העוינת. תא החימוש מתפוצץ לפני ומעל המטרה, ושולח זרם של רסיסים, שמטרתם לחדור את המעטה החיצוני ולגרום להפלתו, או להסיט אותו ממסלולו, בצורה שתנטרל את האיום על הטנק.

המערכת חכמה ויש לה יכולת לזיהוי עמית-טורף. בנוסף, המערכת לא תנעל על מטרות איטיות מדי ולא על מטרות שלא נעות לעבר הטנק, ולא תנעל על מטרות שנמצאות מעבר לרדיוס של כ-50 מטרים מהטנק. המערכת מוגנת מרסיסים וכדורים של נשק קל, ותאי החימוש לא יתפוצצו אם יפגעו. חיסרון נוסף של המערכת הוא שהיא עלולה לסכן כוחות חי"ר אם ינועו ברדיוס הקטן מ-30 מטרים מהטנק. הרוסים טוענים כי המערכת יעילה נגד כל הטילים המוכרים למערב.

== ראו גם ==
* מעיל רוח (מערכת נשק)
* חץ דורבן

== קישורים חיצוניים ==

* 
* [https://web.archive.org/web/20160816080256/http://www.yadlashiryon.com/show_item.asp?levelId=64603&itemId=380&itemType=0 מאמר באתר יד לשריון על מערכות הגנה אקטיביות לרק"ם]

== הערות שוליים ==

קטגוריה:הגנה נגד טילים
קטגוריה:רוסיה: מדע וטכנולוגיה
קטגוריה:אמצעי לחימה רוסיים
שמיעתנות

שמיעתנות או אודיזם (מאנגלית: Audism) היא צורה של יכולתנות, שהיא אפליה על בסיס נכות. לפי מחקרים אקדמיים, נהוגה שמיעתנות כלפי חירשים וכבדי שמיעה. היא מתארת תפיסה שלפיה יש עדיפות לאדם בעל תרבות של שומעים (שומע, או חירש המתנהג כשומע) על פני אדם בעל תרבות החירשים, או תפיסה שלפיה חיים ללא שמיעה או עם שמיעה פחותה הם חיים אומללים. תפיסה זו מובילה להתייחסות אל חירשות כאל מחלה, והתוצאה היא סטיגמה כלפי חירשים.

== מחקר אקדמי ==

את המונח טבע טום ל. האמפריז בעבודת הדוקטורט שלו בשנת 1977, אך המונח נכנס לשימוש נרחב רק כאשר הרלן ליין השתמש בו בכתביו. במקור, האמפריז התייחס לשמיעתנות רק בנוגע להתנהגות ועמדות של אנשים בודדים, וליין הרחיב את זה לדיכוי שפת הסימנים באופן כללי.

על פי השמיעתנות, על הגוף האנושי להיות שומע וישנה היררכיה ברורה: אדם שומע עדיף על אדם כבד-שמיעה, ושניהם עדיפים על אדם חירש. ההעדפה לגוף מסוג מסוים, משמעה דחיית גוף מסוג אחר; ההשלכה של התפיסה הקיומית השמיעתנית מתבטאת, בין היתר, בהפלה מלאכותית של עוברים חירשים, כיוון שהם אינם עומדים בדרישה לגוף הרצוי, כולל היתר הלכתי, לדעת פוסקים מעטים, לאשה שחלתה באדמת להפיל, כאשר הסיכון לעובר הוא חירשות או עיוורון. ההיבט החברתי מתייחס למעמד בהיררכיה החברתית. מקומו של האדם השומע או החירש במבנים חברתיים שונים נגזר מיכולתו לשמוע או להתנהג כשומע. השלכה נפוצה של תפיסה זו היא להעדיף אדם חירש אשר מדבר בצורה ברורה, מאשר אדם חירש אשר אינו מדבר בצורה ברורה (עם זאת, חוק שוויון זכויות לאנשים עם מוגבלות אוסר אפליה מחמת מוגבלות כאשר מוגבלות זו אינה פוגעת בדרישות המהותיות של התפקיד).

== טענות רצח עם תרבותי ==
חלק מתומכי תרבות החירשים מתייחסים להתייחסות רפואית לחירשות כתור תסמין או פתולוגיה כתור התייחסות שמיעתנית, ורואים בבדיקות סקר בהיריון לאיתור חירשות אצל עוברים וניתוחי שתל שבלולי אצל חירשים כאל רצח עם תרבותי של תרבות החירשים.

== קישורים חיצוניים ==
* [http://avisrael.org אתר AV ישראל]
* ד"ר שגית מור, פרופ' נטע זיו, פרופ' ארלין קנטר, ד"ר אדוה איכנגרין ופרופ' ניסים מזרחי (עורכים), [http://www.vanleer.org.il/he/publication/לימודי-מוגבלות-מקראה לימודי מוגבלות: מקראה], בהוצאת מכון ון ליר והקיבוץ המאוחד, 2016
* 
* , מאת ahboaz
* , עם תרגום מלא בתרומת נעמה וייס, מתורגמנית מוסמכת לשפת הסימנים הישראלית
* ננה בר, [http://www.justice.gov.il/Units/NetzivutShivyon/SiteDocs/ScheduleSimple.pdf מה הקשר בין חירשות לפגיעה חברתית], כנס לימודי מוגבלות 2017
* 

==הערות שוליים==

קטגוריה:אפליה
קטגוריה:לקויות שמיעה
סוג'ואו IFS

סוג'ואו IFS (בסינית: 苏州国际金融中心) הוא גורד שחקים שנמצא בעיר סוג'ואו שבמחוז ג'יאנגסו, סין. הוא כולל 92 קומות, מתנשא לגובה של 452 מטר ושטח רצפה (בכול הקומות ביחד) של 278,000 מטר רבוע. המגדל ממוקם במרכז העסקים הראשי של סוג'ואו ליד אגם ג'ינג'י. בניית הבניין החלה ב-12 במאי 2010 והסתיימה בשנת 2019. המגדל כולל חדרי משרדים ומלון.

==קישורים חיצוניים==

קטגוריה:סוג'ואו: גורדי שחקים
אגם ג'ינג'י

אגם ג'ינג'י (בסינית: 金鸡湖; בסינית מסורתית: 金雞湖; בפין-יין: Jīnjī Hú; תרגום: אגם תרנגול הזהב) הוא אגם מים מתוקים אשר ממוקם בפארק התעשייתי של סוג'ואו. שטחו של האגם הוא 7.18 קמ"ר ועומקו הממוצע נע בין 2.5 ל 3 מטר. ישנם שני איים מלאכותיים אשר נמצאים במרכז האגם.<ref name=":0"></ref>

האגם, הוא אחד מהאגמים הגדולים ביותר בסין, שנמצאים בתור ערים.<ref></ref>

בחופיו הצפוניים והמערביים של האגם, ישנם שירותי קניות ובידור, ובחופים המזרחיים והדרומיים ישנם שדות ומטעים.<ref name=":0" />

== אטרקציות ==

=== שער המזרח ===
גורד השחקים "שער המזרח" על רקע האגם
שער המזרח הוא גורד שחקים בגובה 301.8 מטרים, הממוקם בצד המערבי של אגם ג'ינג'י. לגורד שחקים זה מבנה ייחודי, המורכב משני בניינים זהים, מתחברים בקומות העליונות ומקנים למבנה כולו מראה של שער.

=== מרכז התערוכות הבינלאומי של סוג'ואו ===
מרכז התערוכות הבינלאומי של סוג'ואו ממוקם בצד הצפון מזרחי של אגם ג'ינג'י, ומשתרע על שטח של 188,600 מ"ר. הוא נפתח ב-20 באוקטובר 2004 ומדי שנה מתקיימות בו עשרות תערוכות גדולות.

=== מרכז התרבות והאמנות של סוג'ואו ===
המרכז מכיל קולנוע, בלט, מוזיאון אומנות, מרכז ללימוד אומנות, מרכז התרבות של הפארק ומרכז מסחרי.

==קישורים חיצוניים==

== הערות שוליים ==

ג'ינג'י
קטגוריה:סוג'ואו
יוחאי רודיק

הרב ד"ר יוחאי ברוך רודיק (נולד בשנת ה'תשט"ז) הוא מפמ"ר מחשבת ישראל בחינוך הדתי במשרד החינוך, מחבר ספרים וחוקר הציונות הדתית.

==ביוגרפיה==
נולד בשנת תשט"ז לשמעון רודיק יו"ר סייעת המערך בחיפה וממלא מקום ראש העיר חיפה.

למד בישיבת הר עציון אצל הרב יהודה עמיטל. לאחר מכן עבר לישיבת מרכז הרב ושם למד אצל הרצי"ה קוק. שירת בצה"ל בחיל שריון וקצין ביחידת חילוץ. הוסמך לרבנות.

למד באוניברסיטה העברית. את תואר הדוקטורט עשה רודיק באוניברסיטת חיפה ועבודת הדוקטורט הייתה "ישיבת מרכז הרב – התפתחותה ומגמותיה החינוכיות (תרפ"א–תשמ"ב, 1921–1982)". שימש כמנהל חינוכי של בית הרב קוק בירושלים. זכה בפרס שר החינוך ליצירה, ובפרס הציונות הדתית (הגות יהודית) על עבודתו בנושא ישיבת מרכז הרב.

משמש כיום כמפמ"ר מחשבת ישראל בחינוך הדתי. נחשב למומחה בתחום מחשבת ישראל ואף כתב על כך ספר. מרצה בנושאי חינוך ויהדות בציבור דתי וחילוני.

בעשרות השנים האחרונות חוקר את משנת הציונות הדתית, במסגרת זו פרסם ספרים על ישיבת מרכז הרב ועל שכונת קריית משה.

בנוסף פרסם ספרים שחוקרים את שורשיה האידאולוגים של תנועת גוש אמונים ואת היחס של הציונות הדתית לתוכנית ההתנתקות.

כתב טור קבוע בירחון 'מגד ירחים' בהוצאת בית הרב קוק. בעבר פרסם מאמרים בבמות שונות כגון תחומין ובספרים הקשורים לחינוך הדתי.

בשנת 2015 קיבל ממשרד החינוך אות הצטיינות על פועלו.

נשוי לחנה ומתגורר בירושלים.

==כתביו==
*חיים של יצירה: ישיבת מרכז הרב לדורותיה, חינוך, הגות ומעש, הוצאת מוסד הרב קוק (תשפ"ב, 2022). 
* ישיבת "מרכז הרב": התפתחותה ומגמותיה החינוכיות (תרפ"א–תשמ"ב, 1921–1982). תשנ"ה. ([https://forum.otzar.org/download/file.php?id=90762 להורדה])
* אמונה וגאולה – ספר במחשבת ישראל, 238 עמ'. תל אביב: מעלות, תשע"א– 2011. בשיתוף משרד החינוך.
* יוחאי רודיק ונאווה כהן ברוזובסקי (עורכים), קריית משה – תולדותיה של שכונה, הוצאת מוסד הרב קוק, 2008.
* עם ישראל חי מבט אמוני בשעת משבר: הכוונה אמונית, חינוכנית וחברתית נוכח תוכנית ההתנתקות.
* 'ארץ גאולה' – שורשיו האדיאולוגים של גוש אמונים. המכון לחקר משנת הראי"ה קוק, 1988. 208 עמודים.
* 

==קישורים חיצוניים==
* [http://www.yeshiva.org.il/midrash/?orderby=455&cat=0 חמישה מאמרים באתר ישיבה].
* [http://www.rambish.org.il/results.asp?SearchFunction=find&SearchCode=F2_WAU&SearchRequest=3289 מיפקד האוכלסין] תחומין גיליון ד
* [https://musaf-shabbat.com/2015/08/14/להוות-גחלת-הדורות-יוחאי-רודיק/ להוות גחלת הדורות] מקור ראשון, כ"ט אב תשע"ה, 14.8.2015
* [http://www.kotar.co.il/KotarApp/Viewer.aspx?nBookID=102489630#17.997.6.default מאמר בספר מורה לחינוך יהודי ודמוקרטי] האמת והשלום אהבו בתוך מורה לחינוך יהודי ודמוקרטי עמ' 12, 
* 
* [http://www.ranaz.co.il/articles/article3077_19890813.asp?prt=1 נוח זבולוני בכתבה על הרב ד"ר יוחאי רודיק]
* [https://web.archive.org/web/20160924072551/http://www.gershonnedivi.win/מאמרים/בעקבות-תלמידי-הרב-צבי-יהודה/ כתבה על הספר ארץ גאולה]
* 
* דביר עמר, [https://www.inn.co.il/news/550824 "אני נאבק חזק כדי שלא יורידו שעות בחינוך הדתי"], ראיון בעיתון בשבע
* [https://www.inn.co.il/tags/%D7%94%D7%A8%D7%91_%D7%93%D7%A8_%D7%99%D7%95%D7%97%D7%90%D7%99_%D7%A8%D7%95%D7%93%D7%99%D7%A7 כתבות - הרב יוחאי רודיק], באתר ערוץ 7

==הערות שוליים==

קטגוריה:בוגרי ישיבת מרכז הרב
קטגוריה:ציונות דתית: אנשי חינוך
קטגוריה:רבני הציונות הדתית בישראל
קטגוריה:בוגרי ישיבת הר עציון
קטגוריה:בוגרי האוניברסיטה העברית בירושלים
קטגוריה:קריית משה: אישים
רפובליקה אוטונומית

רפובליקה אוטונומית היא סוג של חלוקה מנהלית בדומה לפרובינציה או מדינה בפדרציה. מספר משמעותי של רפובליקות אוטונומיות ניתן למצוא בתוך מדינות ברית המועצות לשעבר, ואת הרוב ניתן למצוא ברוסיה. רבות מרפובליקות אלו הוקמו במהלך התקופה הסובייטית כחלק מרפובליקות ברית המועצות (כמו הרפובליקה האוטונומית הסובייטית הסוציאליסטית של אבחזיה) שאף הן היוו רפובליקות אוטונומיות.

== רפובליקות אוטונומיות במדינות ברית המועצות לשעבר ==
*: נחצ'יבאן
*: אבחזיה ו-
*: 
*: 

=== הרפובליקות של רוסיה ===

במסגרת פדרציה, חלקים נרחבים מרוסיה, הן רפובליקות בעלות אוטונומיה חלקית. להלן רשימתן:
*
* אלטאי
*
*
*
*
*
*
*
* קרליה
* קומי
* קרים
*
* סאחה יקוטיה
*
*
* טובה
*
*
*
*

== מזרח אירופה ==

*

== טריטוריות צרפתיות ==

13 הרפובליקות האוטונומיות הבאות היו טריטוריות צרפתיות באפריקה ותפקדו כאוטונומיות למחצה (הן מצוינות פה בתוספת תאריך העצמאות שלהן):
* (1 בדצמבר 1958)
* הרפובליקה של צ'אד (28 בנובמבר 1958)
* רפובליקת דהומיי (כיום חלק מ - ) (4 בדצמבר 1958)
* הרפובליקה הגבונית (28 בנובמבר 1958)
* רפובליקת חוף השנהב (4 בדצמבר 1958)
* הרפובליקה המלגשית ששינתה את שמה בשנת 1976 למדגסקר (14 באוקטובר 1958)
* הרפובליקה האסלאמית של מאוריטניה (28 בנובמבר 1958)
* הרפובליקה של מרכז קונגו אשר שמה שונה ל הרפובליקה של קונגו (28 בנובמבר 1958)
* הרפובליקה של ניז'ר (19 בדצמבר 1958)
* הרפובליקה של סנגל שלאחר שנה לעצמאותה הצטרפה ל והקימו ביחד את פדרציית מאלי ולאחר מכן נפרדו ל סנגל ו מאלי (25 בנובמבר 1958)
* הרפובליקה של טוגו (22 בפברואר 1958)
* הרפובליקה של וולטה עילית אשר בשנת 1984 שינתה את שמה ל  (11 בדצמבר 1958)

== הולנד ==
לפני שאינדונזיה קיבלה מהולנד בשלהי 1949 עצמאות, היא היוותה רפובליקה אוטונמית פדרטיבית
* המדינות האינדונזיות המאוחדות (27 בדצמבר 1949)

== שווייץ ==
שווייץ היא קונפדרציה. לכל אחד מהקנטונים שלה ישנה אוטונומיה רבה. אולם, רק לחלקם ניתן השם "הרפובליקה והקנטון" ולכן הם נחשבים כרפובליקות אוטונומיות:
* הרפובליקה והקנטון של ז'נבה
* הרפובליקה והקנטון של ז'ורה
* הרפובליקה והקנטון של נשאטל
* הרפובליקה והקנטון של טיצ'ינו
* קנטון ואלה
* קנטון וו

==בוסניה והרצגבוניה==
בוסניה והרצגובינה היא פדרציה. אחת הישות במדינה, מתפקדת כרפובליקה אוטונומית:
*

== ראו גם ==
*אוטונומיה

==הערות שוליים==

קטגוריה:חלוקה מנהלית לפי סוג
רפי וולפסון

רפי וולפסון (נולד ב-8 באוקטובר 1975) הוא קצין בצה"ל בדרגת תת-אלוף במילואים, משמש כיום כמנכ"ל ישיבת מקור חיים וראש מערך אית"ן במילואים. בעבר היה סגן מפקד עוצבת געש. קודם לכן שימש ראש מחלקת הדרכה בזרוע היבשה ומפקד עוצבת יפתח.

==ביוגרפיה==
וולפסון נולד וגדל בפתח תקווה למשה ובת ציון. שני מתוך שישה אחים. בוגר ישיבת ההסדר במעלות. עשה את שירותו הצבאי בחיל השריון. שירת כסגן מפקד גדוד 198, סגן מפקד גדוד 53 וקצין אג"ם של חטיבה 188. בשנת 2010 הועלה לדרגת סא"ל ומונה למפקד גדוד 71 בחטיבה 188. בשנת 2013 מונה למפקד גדוד 196, גדוד הפיקוד בחטיבה 460, ושירת בתפקיד עד אוגוסט 2015, במהלך התפקיד הוביל את הגדוד בלחימה במהלך מבצע צוק איתן, תחת פיקוד חטיבת הצנחנים. לאחר מכן שירת כסגן מפקד חטיבה 188 בין השנים 2015–2016.

ב-21 ביולי 2016 הועלה לדרגת אל"ם ומונה למפקד עוצבת יפתח, במקביל שימש כראש מחלקת הדרכה בזרוע היבשה, את תפקידיו אלו סיים בשנת 2018. בשנת 2018 מונה לסגן מפקד עוצבת געש.

וולפסון בוגר פו"ם, קורס מג"דים וקורס מח"טים.

הוא השתחרר משירות בצה"ל באוגוסט 2021 ומונה לשמש כמנכ"ל ישיבת מקור חיים בגוש עציון.

במאי 2024 מונה לראש מערך אית"ן והועלה לדרגת תת-אלוף במיל'.

==חיים אישיים==
וולפסון נשוי לעינת ואב לארבעה. הוא משמש כיושב ראש קהילת "לב אחים" במודיעין. אחיו, הרב חיים וולפסון, הוא ראש ישיבת ההסדר ירוחם.

==הערות שוליים==

קטגוריה:מפקדי עוצבת יפתח
קטגוריה:מפקדי גדודים בחטיבה 188
קטגוריה:מפקדי גדודים בחטיבה 460
קטגוריה:תתי-אלופים בצה"ל
קטגוריה:בוגרי ישיבת מעלות
קטגוריה:ישראלים שנולדו ב-1975
הקורפוס ה-15 (ורמאכט)

ימין
הקורפוס ה-15 (בגרמנית: XV. Armeekorps) היה קורפוס שריון של הורמאכט במהלך מלחמת העולם השנייה.

==היסטוריה==
הקורפוס הוקם בינה ב-10 באוקטובר 1938 בשם "הקורפוס ה-15", והועמד תחת פיקוד הרמן הות.

במהלך הפלישה לפולין, פעל הקורפוס כחלק מהארמייה העשירית בפיקודו של ולטר פון רייכנאו, וכלל את הדיוויזיות הקלות ה-2 וה-3. הקורפוס השתתף בקרב מודלין, ומאוחר יותר השתתף בקרב על ורשה.

במהלך המערכה על צרפת, פעל הקורפוס כחלק מהארמייה הרביעית בפיקודו של גינתר פון קלוגה, וכלל את דיוויזיות הפאנצר ה-5 וה-7. הקורפוס השתתף בצליחת נהר המז, ובהתקדמות לעבר תעלת למאנש. בהמשך פעל הקורפוס במהלך מבצע אדום, כחלק מקבוצת הפאנצר קלייסט בפיקודו של אוואלד פון קלייסט.

ב-16 בנובמבר 1940 הפך הקורפוס לארמיית הפאנצר השלישית.

==מפקדים==
* הרמן הות (10 באוקטובר 1938 - 16 בנובמבר 1940)

==סדר הכוחות==
===המערכה בפולין===
במערכה בפולין כלל הקורפוס את היחידות הבאות:
* הדיוויזיה הקלה ה-2
* הדיוויזיה הקלה ה-3

===המערכה בצרפת===
במערכה על צרפת כלל הקורפוס את היחידות הבאות:
* דיוויזיית הפאנצר ה-5
* דיוויזיית הפאנצר ה-7
* הדיוויזיה ה-62

==קישורים חיצוניים==
* [http://www.lexikon-der-wehrmacht.de/Gliederungen/Korps/XVKorps.htm הקורפוס ה-15] באתר lexikon-der-wehrmacht בגרמנית

קטגוריה:זירת מזרח אירופה במלחמת העולם השנייה 
קטגוריה:זירת מערב אירופה במלחמת העולם השנייה 
15
15
צביקה פייראיזן

יהודה צבי (צביקה) פייראיזן (נולד ב־1967) הוא מנכ"ל יד ושם המכהן בתפקידו משנת 2021. בנוסף הוא קצין צה"ל במילואים בדרגת תת-אלוף, בתפקידו האחרון כיהן כקצין חינוך ראשי. קודם לכן שירת בחיל האוויר וכראש חטיבת האמצעים המיוחדים באגף המבצעים.

==ביוגרפיה==
פייראיזן נולד ברמת גן, אביו היה מהנדס וקצין בשירות קבע בחיל האוויר, משפחתו הייתה ממקימי היישוב נווה צוף. היה חבר בתנועת הנוער בני עקיבא ואף שימש כקומונר בסניף בו הדריך. בוגר מדרשית נעם בפרדס חנה וישיבת ההסדר קרני שומרון, והיה תלמיד של הרב זאב קרוב.

בצה"ל סיים קורס טיס במגמת נווטי קרב ושירת כנווט. בשנים 2003–2005 פיקד על טייסת כלי טיס מאוישים מרחוק מסוג הרמס 450 ("זיק") שהשתתפה בפעילות רבה של סיכולים ממוקדים בתקופת האינתיפאדה השנייה. הוא מילא תפקידים בלהק האוויר, שימש כמפקד מגמת קרב בבית הספר לטיסה, מפקד מחלקה בלהק המודיעין, בשנים 2006–2009 שימש ראש מחלקת מודיעין למבצעים בחיל האוויר, השתתף בהכנות לתקיפת הכור הגרעיני בסוריה, בשנים 2010–2013 שימש מפקד כנף 2 בחיל האוויר, וב-2013 מונה לראש חטיבת אמצעים מיוחדים באגף המבצעים.

ביולי 2017 מונה לקצין חינוך ראשי, ושירת בתפקיד עד אוגוסט 2020 והשתחרר מצה"ל.

באוקטובר 2021 מונה לתפקיד מנכ"ל יד ושם. ונכנס לתפקידו בחודש דצמבר.

=== חיים אישיים ===
הוא תושב רחובות, נשוי לרחל ואב לחמישה. בעל תואר שני בהצטיינות במדעי החברה מאוניברסיטת חיפה והמכללה לביטחון לאומי.

==קישורים חיצוניים==

* 
* 
* 

== הערות שוליים ==

קטגוריה:תתי-אלופים בחיל האוויר
קטגוריה:נווטי חיל האוויר הישראלי
קטגוריה:מפקדי בסיסים בחיל האוויר הישראלי
קטגוריה:בוגרי מדרשית נעם
קטגוריה:בוגרי ישיבת ההסדר קרני שומרון
קטגוריה:קציני חינוך ראשיים
קטגוריה:בוגרי המכללה לביטחון לאומי
קטגוריה:בוגרי בני עקיבא
קטגוריה:מנכ"לים יוצאי שירות קבע בצה"ל
קטגוריה:יד ושם: אישים
קטגוריה:בוגרי אוניברסיטת חיפה
קטגוריה:נווה צוף: אישים
קטגוריה:ישראלים שנולדו ב-1967
הקורפוס ההררי ה-15 (ורמאכט)

הקורפוס ההררי ה-15 (בגרמנית: XV. Gebirgs-Armeekorps) היה קורפוס הררי של הורמאכט במהלך מלחמת העולם השנייה.

==היסטוריה==
הקורפוס הוקם ב-25 באוגוסט 1943 על בסיס מפקדת הכוחות הגרמניים בקרואטיה, בשם "הקורפוס ההררי ה-15", והועמד תחת פיקוד רודולף ליטרס.

הקורפוס פעל ברחבי המדינה העצמאית של קרואטיה נגד הפרטיזנים בפיקודו של טיטו, כחלק ארמיית הפאנצר השנייה במסגרת קבוצת ארמיות F. ב-1 בנובמבר 1943 מונה ארנסט פון לייזר למפקד הקורפוס, וב-20 ביולי 1944 החליפו גוסטב פהן, שפיקד על הקורפוס עד סוף המלחמה.

==מפקדים==
* רודולף ליטרס (25 באוגוסט 1943 - 1 בנובמבר 1943)
* ארנסט פון לייזר (1 בנובמבר 1943 - 20 ביולי 1944)
* גוסטב פהן (20 ביולי 1944 - 8 במאי 1945)

==סדר הכוחות==
===ספטמבר 1943===
בספטמבר 1943 כלל הקורפוס את היחידות הבאות:
* הדיוויזיה ה-264
* הדיוויזיית היגר ה-114
* הדיוויזיה ה-373 (הקרואטית)
* דיוויזיית הקוזקים של האס אס ה-1

===20 ביולי 1944===
ב-20 ביולי 1944 כלל הקורפוס את היחידות הבאות:
* הדיוויזיה ה-264
* הדיוויזיה ה-373 (הקרואטית)
* רגימנטים 1 ו-4 מדיוויזיית הפאנצרגרנדיר ברנדנבורג
* הרגימנט הממונע ה-92

==קישורים חיצוניים==
* [http://www.lexikon-der-wehrmacht.de/Gliederungen/KorpsGeb/XVGebKorps-R.htm הקורפוס ההררי ה-15] באתר lexikon-der-wehrmacht בגרמנית

קטגוריה:זירת מזרח אירופה במלחמת העולם השנייה 
15
LG G5

LG G5 (בתעתיק לעברית: אל-ג'י ג'י 5) הוא טלפון חכם שפותח על ידי חברת LG. המכשיר הוכרז ב-21 בפברואר 2016 בכנס MWC כיורשו של LG G4. ה-G5 הוא נבדל מקודמיו בשני מאפיינים עיקריים - גופו עשוי מאלומיניום (לעומת פלסטיק) ויש בו דגש על מודולריות: חלקו התחתון של המכשיר המכיל את הסוללה ניתן לשליפה מהמכשיר, ולהחלפה במודולים אחרים המאפשרים פונקציות נוספות, כגון מודול המאפשר אחיזה נוחה יותר לצורך צילום או מודול המאפשר האזנה לקול באיכות גבוהה.

לפי דיווח עיתון "Korea Times" החברה הודתה כי המכשיר נכשל במכירות. ברבעון השני של 2016 נמכרו 2.2 מיליון יחידות, בעוד הצפי היה 3 מיליון יחידות. בעקבות הכישלון ביצעה החברה שינויים בצמרת חטיבת המובייל.

== תכונות ==
=== חומרה ===
ל-G5 שלדה מלבנית עשויה אלומיניום, עם פינות מעוגלות. בגבו בליטה קלה באזור המצלמה ובחלקו התחתון מחבר USB-C. בניגוד לקודמיו בסדרה, כפתורי הווליום הועברו מגב המכשיר לצידו השמאלי, אך כפתור ההדלקה העגול, שכעת מכיל גם קורא טביעות אצבעות, נשאר מאחור. 

חלקו התחתון של המכשיר ניתן לניתוק לצורך החלפת סוללה או החלפת מודול. את הסוללה ניתן לנתק ולחבר לכל מודול בנפרד.

במכשיר ערכת שבבים Snapdragon 820 מתוצרת קוואלקום עם 4&#x20;ג'יגה בייט זיכרון מהיר ו-32&#x20;ג'יגה בייט של אחסון פנימי הניתן להרחבה באמצעות כרטיס Micro-SD. ל-G5 מסך IPS בגודל 5.3 אינץ' ברזולוציית  1440p.במכשיר שלוש מצלמות: מצלמת 16 מגה-פיקסל מצלמה ראשית, מצלמת 8 מגה-פיקסל המאפשרת צילום בזווית רחבה של 135 מעלות, ומצלמה נוספת בקדמת המכשיר. כמו ב-G4, המצלמה האחורית מספקת גם היא חיישן ספקטרום ופוקוס תת-אדום אוטומטי.

גרסה נוספת של המכשיר, LG G5 SE, הנמכר בשווקים נבחרים, בעלת ערכת שבבים סנאפדרגון 652 וכוללת רק 3&#x20;ג'יגה בייט של זיכרון מהיר.

=== תוכנה ===
הטלפון מגיע עם מערכת ההפעלה אנדרואיד 6.0 "מרשמלו". במכשיר לא ניתן להסיר קיצורי דרך של אפליקציות מהמסך הראשי מבלי להסיר אותן לחלוטין, כיוון שבמסך הבית של המכשיר אין מגירת יישומים, ובמקומה כל היישומים נמצאים על המסך הראשי, בדומה ל - iOS. המכשיר מאפשר מצב "דולק תמיד" המציג שעון והודעות על המסך גם כאשר המכשיר במצב המתנה.

== אביזרים ==

יחד עם המכשיר הושקו שורה של אביזרים בשם "חברים", כולל משקפי מציאות מדומה חוטיים בשם LG 360 VR (אשר מתחברים למכשיר באמצעות מחבר ה-USB Type-C), מצלמת LG 360 המאפשרת צילום ב-360 מעלות, ו-LG Rolling Bot, מצלמה הממוקמת על רובוט בצורת כדור הניתן לשליטה ותנועה מרחוק. אביזרים אלו כולם מנוהלים באמצעות יישום ייעודי במכשיר.

שני אביזרים המנצלים את מודולריות המכשיר נחשפו גם כן: "LG Cam Plus" אביזר המוסיף ידית אחיזה לחלקו האחורי של המכשיר, המשלבת כפתורים פיזיים לתפעול המצלמה, גלגלת זום וכמו כן סוללה נוספת. "LG Hi-Fi Plus" cשיתוף פעולה עם Bang & Olufsen אשר מוסיף ממיר אות קול מאנלוגי לדיגיטלי, מגבר ותמיכה בהזרמת אודיו, המגיע יחד עם אוזניות H3 של B&O Play.

==קישורים חיצוניים==

* 
* [http://www.y4pc.co.il/product-reviews/lg-g5-review.html סיקור LG G5 בעברית]

* [https://www.facebook.com/groups/1049476091760864 קבוצת הפייסבוק של LG G5 ISRAEL דיון ותמיכה]
* [http://www.tgspot.co.il/g5-dragged-down-the-fianancial-results-of-all-lg/ הטלפון שגרם להפסדים: G5 גרר את התוצאות של LG עמוק מטה], באתר TGSPOT, 26 בינואר 2017

== הערות שוליים ==

קטגוריה:מכשירי אנדרואיד
קטגוריה:טלפונים חכמים מסדרת G של LG
קטגוריה:מכשירים שהושקו ב-2016
הקורפוס ההררי ה-21 (ורמאכט)

הקורפוס ההררי ה-21 (בגרמנית: XXI. Gebirgs-Armeekorps) היה קורפוס הררי של הורמאכט במהלך מלחמת העולם השנייה.

==היסטוריה==
הקורפוס הוקם ב-25 באוגוסט 1943 בקרואטיה, בשם "הקורפוס ההררי ה-21", והועמד תחת פיקוד פאול באדר.

הקורפוס פעל ברחבי המדינה העצמאית של קרואטיה נגד הפרטיזנים בפיקודו של טיטו, כחלק ארמיית הפאנצר השנייה במסגרת קבוצת ארמיות F. ב-1 בנובמבר 1943 מונה גוסטב פהן למפקד הקורפוס, וב-20 ביולי 1944 החליפו ארנסט פון לייזר. ב-29 באפריל 1945 מונה הרטוויג פון לודוויגר למפקד הקורפוס, ופיקד על הקורפוס עד סוף המלחמה.

==מפקדים==
* פאול באדר (25 באוגוסט 1943 - 10 באוקטובר 1943)
* גוסטב פהן (10 באוקטובר 1944 - 20 ביולי 1944)
* ארנסט פון לייזר (20 ביולי 1944 - 11 באוקטובר 1944)
* אלברכט באייר (11 באוקטובר 1944 - 25 באוקטובר 1944)
* ארנסט פון לייזר (25 באוקטובר 1944 - 29 באפריל 1945)
* הרטוויג פון לודוויגר (29 באפריל 1945 - 8 במאי 1945)

==סדר הכוחות==
===26 בדצמבר 1943===
ב-26 בדצמבר 1943 כלל הקורפוס את היחידות הבאות:
* הדיוויזיה ה-297
* דיוויזיית היגר ה-100

===16 בספטמבר 1944===
ב-16 בספטמבר 1944 כלל הקורפוס את היחידות הבאות:
* הדיוויזיה ההררית של האס אס ה-21
* הדיוויזיה ה-181
* הדיוויזיה ה-297

===1 במרץ 1945===
ב-1 במרץ 1945 כלל הקורפוס את היחידות הבאות:
* הדיוויזיה ההררית של האס אס ה-7
* הדיוויזיה ה-369
* הדיוויזיה ה-181
* חטיבת הביצורים ה-969
* חטיבת הביצורים ה-964
* חטיבת הביצורים ה-966
* חטיבת הביצורים ה-1017

==קישורים חיצוניים==
* [http://www.lexikon-der-wehrmacht.de/Gliederungen/KorpsGeb/XXIGebKorps-R.htm הקורפוס ההררי ה-21] באתר lexikon-der-wehrmacht בגרמנית

קטגוריה:זירת מזרח אירופה במלחמת העולם השנייה 
21